****

**V I L J A N D I L I N N**

**LINNAVOLIKOGU**

**EELARVE- JA ARENGUKOMISJONI**

**KOOSOLEKU PROTOKOLL**

Viljandi 20. aprill 2023 nr 1-8/23/16

Algus kell 17.00, lõpp kell 18.04

**Koosolekut juhatas** Helmut Hallemaa

**Protokollis** Kristi Kroon

**Võtsid osa liikmed:** Harri Juhani Aaltonen, Helmut Hallemaa, Rain Hüva, Timo Tints, Tõnis Tulp, Malle Vahtra (Teamsis), Randel Länts (Teamsis), Villem Varik (Teamsis)

**Võtsid osa asendusliikmed:** Raul Kukk(Peep Aru asendusliige, Teamsis), Tuuli Soomets (Valter Kraavi asendusliige)

**Puudusid:** Peep Aru, Ando Kiviberg, Valter Kraavi, Gunnar Veermäe

**Koosolekul viibisid:** täisealiste heaolu teenistuse juht Karin Kiis, abilinnapea Kalvi Märtin, linnasekretär Ene Rink (Teamsis), abilinnapea Tonio Tamra

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra läbirääkimised. Kinnitati järgmine päevakord.

**PÄEVAKORD:**

1. Viljandi linnavara valitsemise kord (2023/166-2) II lugemise jätkamine

2. Malmi tn 10 korteriomandi nr 40 enampakkumise korras võõrandamine (2023/171)

3. Malmi tn 10 korteriomandi nr 13 enampakkumise korras võõrandamine (2023/173)

4. Viljandi Linnavalitsuse teenistuskohtade koosseisu ja struktuuri muutmine ja täiendamine (2023/174)

5. Muud küsimused

**KOOSOLEKU RAKENDAMINE**

Esimese päevakorrapunkti arutelu eel ja arutelu rakendamise käigus tõstatas H. J. Aaltonen küsimuse, millises vormis komisjoni liikmed saavad komisjonile ettepanekuid esitada.

H. Hallemaa – sisulised ettepanekud menetlusel olevatesse seadusandlike dokumnetide eelnõudesse vormistatakse üldjuhul kirjalikult. Ettepanekud peavad ju kajastuma koosoleku protokollis.

H. Hallemaa – Linnavolikogu eelarve- ja arengukomisjon, nagu kõik alatised komisjonid, töötab nende alljärgnevate seaduste ja seadusandlike aktide alusel, oleme oma töös need aluseks võtnud, saame need aluseks võtta ja saame lähtuda vaid neist:

1. Kohaliku omavalitsuse korralduse seadus ehk KOKS (§ 40 ja § 47),

2. Viljandi linna põhimäärus (§ 11 kuni § 13),

3. Viljandi Linnavolikogu töökord (peatükk 5, § 14 kuni § 23),

4. Viljandi Linnavolikogu eelarve- ja arengukomisjoni põhimäärus (vastu võetud 30.12.2009, määrus nr 23).

***Väljavõte (väljavõte on lisatud käesolevale protokollile linnavolikogu eelarve- ja arengukomisjoni esimehe otsusel)***

***Viljandi Linnavolikogu eelarve- ja arengukomisjoni põhimääruse kinnitamine*** ***[vastu võetud 30.12.2009, määrus nr 23]***

*§ 16.* *Komisjoni koosolekud protokollitakse. Protokolli kantakse:*

*(1) koosoleku alguse ja lõpu aeg ning koosoleku toimumise koht;*

*(2) koosolekust osavõtnud komisjoni liikmete, volikogu ja linnavalitsuse liikmete ning koosolekule kutsutud isikute nimed;*

*(3) koosoleku juhataja ja protokollija nimed;*

*(4) koosoleku päevakord;*

*(5) arutusel olnud küsimuste kohta vastuvõetud otsused ning otsustajate või küsimuste algatajate esitatud eriarvamused;*

*(6) sõnavõtud ja repliigid lisatakse protokolli ainult siis, kui sõnavõtja esitab koosoleku juhatajale sõnavõtu või repliigi kirjaliku teksti.*

**Ettepanek:**

H. J. Aaltonen – palun protokolli lisada, et muudatus- ja parandusettepanekuid saab teha ainult kirjalikult.

H. Hallemaa – muudatus- ja parandusettepanekuid komisjoni menetlusse saadetud keeruliste juriidiliste dokumentide eelnõudesse tehakse üldjuhul kirjalikult, et need oleksid selgelt ja üheselt mõistetavad ja arusaadavad kõigile osalistele.

**OTSUSTATI:**

Nõustuda ettepanekuga.

**PÄEVAKORRAPUNKT NR 1**

**Viljandi linnavara valitsemise kord 2023/166-2 II lugemise jätkamine**

**KUULATI:**

E. Rink tutvustas eelnõu aprillikuus sisseviidud muudatusettepanekuid. Aluseks võeti määruse eelnõu muudatustega versioon, seisuga 20.04.2023, milline on komisjoni liikmetele kättesaadav ka linnavolikogu dokumentide pesas.

Toimus arutelu eelnõu muudatuste teemal, mille käigus esitati küsimusi.

H. Hallemaa – Konkreetselt sellele, Viljandi linnavara valitsemise korra eelnõule on muudatusettepanekuid saanud esitada, teha pea kahe ja poole kuu jooksul! Just meie komisjoni, linnavolikogu eelarve- ja arengukomisjoni ettepanekul otsustas linnavolikogu eelnõu esimesel lugemisel paluda kõigil linnavolikogu saadikurühmadel nimetada vastutavad inimesed, isikud korra menetlemises osalemiseks ning teise lugemise katkestamisel määras muudatusettepanekute esitamise tähtajaks 6. aprilli 2023. Laekusid linnavolikogu Isamaa erakonna saadikurühma ettepanekud.

E. Rink tutvustas konkreetselt Isamaa erakonna saadikurühma muudatusettepanekuid ning Viljandi Linnavalitsuse otsuseid nende arvestamise ja/või mittearvestamise kohta.

**1. Ettepanek:**

3. peatükk § 8. Võtta maha:

(3) Linnavara võib anda kasutusse, kui linnavara ei ole vajalik linna ülesannete täitmiseks või on linnavara soetatud eesmärgiga anda see kasutusse kolmandale isikule linnale tulu teenimise eesmärgil ja linlastele vajalike teenuste osutamiseks või muul põhjendatud juhul. - liiga lai tõlgendus "muul juhul".

Komisjoni juhataja pani eelnõu muudatusettepaneku nr 1 hääletusele.

**Hääletati**

3 poolt, 6 vastu

**OTSUSTATI:**

Ettepanek ei leidnud toetust

**2. Ettepanek:**

3. peatükk § 11. Lisada

(3) Linnavara käsutamise otsustaja võib enampakkumisel osalejate ringi põhjendatud juhtudel ja selgetel tingimustel piirata. Linnavara ei anta kasutusse isikule, kellel on riiklike või Viljandi linna kohalike maksude võlgnevusi või kellel on Viljandi linna ees täitmata muid kohustusi.

Komisjoni juhataja pani eelnõu muudatusettepaneku nr 2 hääletusele.

**Hääletati**

3 poolt, 6 vastu, erapooletuid ei ole

**OTSUSTATI:**

Ettepanek ei leidnud toetust

**3. Ettepanek:**

3. peatükk § 14. Võtta maha:

4) igakordse otsuse alusel, kui linnavara käsutamine on linnale majanduslikult kasulik või muul viisil linna huvides; - liiga lai tõlgendus "muul viisil"

Komisjoni juhataja pani eelnõu muudatusettepaneku nr 3 hääletusele.

**Hääletati**

3 poolt, 5 vastu, erapooletuid ei ole

**OTSUSTATI:**

Ettepanek ei leidnud toetust

**4. Ettepanek:**

3. peatükk § 14. Võtta maha:

3) osa võõrandamisel teisele osanikule ja aktsiate võõrandamisel teistele aktsionäridele;

6) igakordse otsuse alusel, kui linnavara võõrandamine on majanduslikult kasulik või muul viisil linna huvides.- liiga lai tõlgendus "muul viisil"

**Eriarvamus:**

H.J. Aaltonen– Isamaa saadikurühm tegi selles kohas 2 ettepanekut. Linnavalitsus on käsitlenud ainult ühte punkti neist.

Komisjoni juhataja pani eelnõu mõlemad selle punkti muudatusettepanekud hääletusele.

**Hääletati**

1 poolt, 6 vastu, 2 erapooletut

**OTSUSTATI:**

Ettepanek ei leidnud toetust

**5. Ettepanek:**

4. peatükk § 19. Jätta alles vanad (hetkel kehtivad) summad:

(1) Linnavara võõrandamise otsustab linnavolikogu, kui:

1) võõrandatava vara müügi alghind on 35 000 eurot või rohkem;

2) otsustuskorras võõrandatava vara müügihind on 30 000 eurot või rohkem;

3) vara võõrandatakse tasuta, kuid selle hinnanguline turuväärtus on 2 000 eurot või rohkem.

(2) Linnavara võõrandamise otsustab linnavalitsus, kui:

1) võõrandatava vara müügi alghind on alla 35 000 euro;

2) otsustuskorras võõrandatava vara müügihind on alla 30 000 euro;

3) vara võõrandatakse tasuta, kuid selle hinnanguline turuväärtus on kuni 2 000 eurot;

Komisjoni juhataja pani eelnõu muudatusettepaneku nr 5 hääletusele.

**Hääletati**

1 poolt, 6 vastu, 2 erapooletut

**OTSUSTATI:**

Ettepanek ei leidnud toetust

**6. Ettepanek:**

5. peatükk § 29. Jätta alles vanad (hetkel kehtivad) summad:

(5) Nõude esitamisest loobumise ja nõude lootusetuks tunnistamise otsustab:

1) valitsus, kui nõude suurus on kuni 10 000 eurot (kaasa arvatud);

2) volikogu, kui nõude suurus on suurem kui 10 000 eurot.

Komisjoni juhataja küsis, kas selle punkti osas nõutakse hääletust.

Hääletust ei nõutud.

**OTSUSTATI:**

Ettepanek leidis toetust.

Komisjoni juhataja küsis, kas komisjon toetab eelnõu muudatusettepanekutega.

**Hääletati:**

6 poolt, 1 vastu, 2 erapooletut

**OTSUSTATI:**

Toetada eelnõu „Viljandi linnavara valitsemise kord 2023/166-2 II lugemise jätkamine“.

**PÄEVAKORRAPUNKT NR 2**

**Malmi tn 10 korteriomandi nr 40 enampakkumise korras võõrandamine (2023/171)**

**KUULATI:**

K. Märtin **-** Võõrandada enampakkumise korras Viljandi linnale kuuluv korteriomand asukohaga Malmi 10, korter nr 40, mis koosneb 196/6546 mõttelisest osast kinnistust ja reaalosana eluruumist nr 40 üldpinnaga 19,60 m².Korteriomandi enampakkumisel võõrandamise alghinnaks on 19 000 eurot.

Koosoleku juhataja pani eelnõud 2023/171 ja 2023/173 korraga hääletusele.

**Hääletati:**

9 poolt, vastu ja erapooletuid ei olnud.

**OTSUSTATI:**

Toetada eelnõu „Malmi tn 10 korteriomandi nr 40 enampakkumise korras võõrandamine (2023/171)“.

**PÄEVAKORRAPUNKT NR 3**

**Malmi tn 10 korteriomandi nr 13 enampakkumise korras võõrandamine (2023/173)**

**KUULATI:**

K. Märtin - Võõrandada enampakkumise korras Viljandi linnale kuuluv korteriomand asukohaga Malmi 10, korter nr 13, mis koosneb 176/6546 mõttelisest osast kinnistust ja reaalosana eluruumist nr 13 üldpinnaga 17,60 m². Korteriomandi enampakkumisel võõrandamise alghinnaks on 18 000 eurot.

**OTSUSTATI:**

Toetada eelnõu „Malmi tn 10 korteriomandi nr 13 enampakkumise korras võõrandamine (2023/173)“.

**PÄEVAKORRAPUNKT 4**

**Viljandi Linnavalitsuse teenistuskohtade koosseisu ja struktuuri muutmine ja täiendamine (2023/174)**

**KUULATI:**

T. Tamra E. Rink, K. Märtin – tutvustavad linnavalitsuse teenistuskohtade koosseisu ja struktuuri muudatusi ning põhjendasid nende muudatuste sisseviimise vajadust.

Toimus arutelu.

Koosoleku juhataja pani eelnõu hääletusele.

**Hääletati:**

6 poolt, vastu ei oldud, 3 erapooletut

**OTSUSTATI:**

Toetada eelnõu „Viljandi Linnavalitsuse teenistuskohtade koosseisu ja struktuuri muutmine ja täiendamine (2023/174)“.

(allkirjastatud digitaalselt) (allkirjastatud digitaalselt)

Helmut Hallemaa Kristi Kroon

koosoleku juhataja protokollija